Visu stāstu stāsts
"Visu stāstu stāsts" (itāļu: Il racconto dei racconti) ir 2015. gada Itālijas, Francijas un Apvienotās Karalistes fantāzijas filma, kuras režisors ir Mateo Garrone. Filmā galvenās lomas atveido Salma Hajeka, Vinsents Kasels, Tobijs Džonss, Džons Reilijs un Šērlija Hendersone. Filmas pamatā ir itāļu dzejnieka Džambatista Bazila 17. gadsimta pasaku krājums Pentamerone. "Visu stāstu stāsts" ir Garrones vienīgā filma angļu valodā. Filmas "Visu stāstu stāsts" pirmizrāde notika 2015. gada 14. maijā Kannu kinofestivālā, kur tā sacentās par Zelta palmas zaru. Filma saņēma pozitīvas kritiķu atsauksmes.